Μαρία Ν. Αντωνοπούλου

Η Μαρία Ν. Αντωνοπούλου (γενν. Αθήνα, 1946) είναι ομότιμη καθηγήτρια στο Πάντειο Πανεπιστήμιο στην Αθήνα. Κατέχει διδακτορικό στην Κοινωνιολογία από το Πανεπιστήμιο του Μπέρμιγχαμ στο Ηνωμένο Βασίλειο. Έχει εκδόσει τέσσερα βιβλία και αρκετά άρθρα.

 Βιογραφία 
Η Μαρία Ν. Αντωνοπούλου γεννήθηκε στην Αθήνα, το 1946. Ολοκλήρωσε τη δευτεροβάθμια εκπαίδευση της στο Τοσίτσειο - Αρσάκειο Λύκειο Αθηνών. Σπούδασε ιστορία και αρχαιολογία στο Εθνικό και Καποδιστριακό Πανεπιστήμιο Αθηνών. Έλαβε το πτυχίο της το Μάρτιο του 1971. Τον Οκτώβριο του ίδιου έτους εγγράφηκε στο μεταπτυχιακό πρόγραμμα «Δίπλωμα στις Κοινωνικές Επιστήμες», στο Πανεπιστήμιο του Μπέρμιγχαμ, το οποίο έλαβε τον Ιούλιο του 1972. Τον Οκτώβριο του 1972 άρχισε να παρακολουθεί διδακτορικό πρόγραμμα στην Κοινωνιολογία. Έλαβε το διδακτορικό της τον Ιούλιο του 1976. Από το Μάιο του 1977 διδάσκει στο τμήμα Κοινωνιολογίας του Πάντειου Πανεπιστημίου, αρχικά ως λέκτορας, ως επίκουρη καθηγήτρια (1984), ως αναπληρώτρια καθηγήτρια (1989), και από το 2000 ως τακτική καθηγήτρια.

 Ερευνητικό ενδιαφέρον και περιεχόμενο των έργων 
Στη διδακτορική διατριβή της (1976) Method and Reality in Max Weber (Μέθοδος και Πραγματικότητα του Μαξ Βέμπερ), αναλύει τη μεθοδολογία του Μαξ Βέμπερ. Το 1992 (2η εκδ.) εξέδωσε το βιβλίο Θεωρία και Ιδεολογία στη σκέψη των κλασικών της Κοινωνιολογίας. Με το έργο αυτό προσπαθεί να προσδιορίσει τις «ιδεολογικές» προϋποθέσεις των θεωριών των κλασικών της κοινωνιολογίας (Ογκίστ Κοντ, Καρλ Μαρξ, Εμίλ Ντιρκέμ, Βιλφρέντο Παρέτο, Μαξ Βέμπερ, Γκέοργκ Σίμμελ). Το 2000 εξέδωσε το βιβλίο Κοινωνική πράξη και υλισμός, σπουδή στην κοινωνιολογία της γνώσης. Το βιβλίο αυτό αντιμετωπίζει την άντληση της ύλης ως ιστορική έννοια και τη θεωρία του υλισμού ως θεωρία και ιδεολογία της εμπορευματικής κοινωνίας, ως μέρος της καπιταλιστικής κοινωνίας. Το 2008 εξέδωσε το βιβλίο Οι κλασικοί της κοινωνιολογίας. Κοινωνική θεωρία και νεότερη κοινωνία. Το βιβλίο ερευνά το σχηματισμό της κοινωνιολογίας ως διακριτή κοινωνική επιστήμη και τις θεωρίες των κλασικών της κοινωνιολογίας στο πλαίσιο του σχηματισμού της σύγχρονης κοινωνίας. Το 2011 επιμελήθηκε το βιβλίο Μαξ Βέμπερ, ο σύγχρονός μας, το οποίο περιλαμβάνει άρθρα από διακεκριμένους μελετητές του Βέμπερ.

 Έργα 
Για την εργογραφία της Μ.Ν. Αντωνοπούλου, δείτε στη σελίδα researchgate.net και στη βιβλιονέτ.

 Βιβλία 
 Θεωρία και ιδεολογία στην σκέψη των κλασσικών της κοινωνιολογίας. Εκδόσεις Παπαζήση, 2η έκδ., Αθήνα, 1992.
 Κοινωνική πράξη και υλισμός. Σπουδή στην κοινωνιολογία της γνώσης, Εκδόσεις Αλεξάνδρεια, Αθήνα, 2000. 
 Οι κλασσικοί της κοινωνιολογίας. Κοινωνική θεωρία και νεώτερη κοινωνία, Εκδόσεις Σαββάλα, Αθήνα, 2008. 
 Μαρία Ν. Αντωνοπούλου (επ..) Max Weber, o σύγχρονός μας, Εκδόσεις Νήσος, Αθήνα.

 Άρθρα 

  “The social historical nature of the concept of matter and the historical  content of the theory of materialism”, στο C.Mongardini (επιμ.) La sociologia del futuro, Bulzoni Editore, Roma, 2004. 
  “What short of a social bond is instrumental.global communication? A critical approach”, στο C. Mongardini (επιμ.) La civilta della communicazione globale, Bulzoni Editore, Roma, 2002. (με τη Σοφία Αντωνοπούλου) 
 «Ιδέες-αξίες, ιστορικές κοινωνίες και γνώση κατά Μαξ Βέμπερ» στο in, M. N. Αντωνοπούλου - Σ. Χιωτάκης (επιμ.) Μαξ Βέμπερ, ο σύγχρονός μας, εκδόσεις Νήσος, 2011 
 «Για τη σχέση του Βέμπερ με το Μαρξ», στο  M. N. Αντωνοπούλου - Σ. Χιωτάκης (επιμ.) Μαξ Βέμπερ, ο Σύγχρονός μας, εκδόσεις Νήσος, 2011 
 «Η κοινωνική σημασία της επιστήμης και της γνώσης κατά Μαξ Βέμπερ», στο Μ. Θανοπούλου και άλλοι (επιμ.) Όψεις κοινωνικής δυναμικής. Εκδόσεις Gutenberg, 2011.
 «Αξιές, ορθολογισμός, επιστήμη και πολιτική κατά Μαξ Βέμπερ» στο Μ. Αγγελίδης και άλλοι (επιμ.) Θεωριτικές αξίες και Κριτική, εκδόσεις Πόλις, 2008.
 «Παγκόσμιος καπιταλισμός και κοινωνία της πληροφορίας. Τεχνολογία και συγχρονισμός της πληροφορίας», Ουτοπία, 28, 1998. 
 «Κοινωικό θέμα και πολιτικό αίτιο» Κουτσιάρας (επιμ.) Κοινωνικές επιστήμες: Στην αναζήτηση για τις Πολιτικές. εκδόσεις Διαβάζω, 1993  
 «Ενόργανη επιστήμη και κοινωνία. Το θέμα των φαρμάκων». Σημειώσεις Ψυχιατρικής, 43,1993. 
 «Η κρίση των πανεπιστημίων, θεσμική και κοινωνική κρίση» στο Ίδρυμα Σάκη Καράγιωργα, Το Πανεπιστήμιο στην Ελλάδα Σήμερα. Οικονομικές και πολιτικές διαστάσεις, 1991. 
 «Ορθολογισμός και κοινωνικές επιστήμες», Κέντρο Μαρξιστικών Σπουδών, Η Γαλλική Επανάσταση και σύγχρονη κριτική σκέψη, Εκδόσεις Ηράκλειτος, 1989 
 «Η εκδοχή του αναπτυξιακού Μαρξισμού στην Ελλάδα και η αμφισβήτηση της: 1930-1945», Ιστορικά, 9, 1989. 
 «Μαρξ και κοινωνιολογία», Διαβάζω 119, 1985. 
 «Η κρίση της μαρξιστικής θεωρίας: Παραδοσιακός μαρξισμός και οι προσπάθειες της υπέρβασης του», Πολίτης, 68,1984. 
 «Η θεωρία της ιστορίας κατά Μαξ Βέμπερ». στο Επισκόπηση των Κοινωνικών Ερευνών, 52, 1984. 
 «Υποανάπτυξη. Το πρόσχημα για τη διαιώνιση της εξάρτησης» στο Οικονομία και Κοινωνία, 8 & 10, 1980. 
 «Ιστορικές συμπτώσεις και εθνική ταυτότητα. Έθνος και πολιτισμός» στο Λ. Βάσσης (επιμ.) Παράδοση και Εκσυγχρονισμός στην Ελλάδα του 21ου αιώνα, εκδόσεις Ταξιδευτής, 2007.

 Παραπομπές 

Κατηγορία:Έλληνες κοινωνιολόγοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Καθηγητές Παντείου Πανεπιστημίου
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πανεπιστημιακοί του 21ου αιώνα